CELEX: 62019CA0543
Language: el
Date: 2020-10-15 00:00:00
Title: Υπόθεση C-543/19: Απόφαση του Δικαστηρίου (τέταρτο τμήμα) της 15ης Οκτωβρίου 2020 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Jebsen & Jessen (GmbH & Co.) KG κατά Hauptzollamt Hamburg [Προδικαστική παραπομπή – Τελωνειακή ένωση – Κανονισμός (ΕΟΚ) 2913/92 – Άρθρο 78 – Άρθρο 236, παράγραφος 1 – Διαδικασία εισαγωγής – Επανεξέταση της τελωνειακής διασαφήσεως – Εμπορική πολιτική – Αντιντάμπινγκ – Εκτελεστικός κανονισμός (ΕΕ) 2015/82 – Οριστικός δασμός αντιντάμπινγκ – Αναλήψεις υποχρεώσεων ως προς τις τιμές – Απαλλαγή – Άρθρο 2, παράγραφος 1 – Προϋπόθεση περί προσκομίσεως τιμολογίου αναλήψεως υποχρεώσεως – Μη αναγραφή στοιχείου που απαριθμείται στο παράρτημα του εκτελεστικού κανονισμού 2015/82]

7.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/10
            
         
      Απόφαση του Δικαστηρίου (τέταρτο τμήμα) της 15ης Οκτωβρίου 2020 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Jebsen & Jessen (GmbH & Co.) KG κατά Hauptzollamt Hamburg
      (Υπόθεση C-543/19) (1)
      
      (Προδικαστική παραπομπή - Τελωνειακή ένωση - Κανονισμός (ΕΟΚ) 2913/92 - Άρθρο 78 - Άρθρο 236, παράγραφος 1 - Διαδικασία εισαγωγής - Επανεξέταση της τελωνειακής διασαφήσεως - Εμπορική πολιτική - Αντιντάμπινγκ - Εκτελεστικός κανονισμός (ΕΕ) 2015/82 - Οριστικός δασμός αντιντάμπινγκ - Αναλήψεις υποχρεώσεων ως προς τις τιμές - Απαλλαγή - Άρθρο 2, παράγραφος 1 - Προϋπόθεση περί προσκομίσεως τιμολογίου αναλήψεως υποχρεώσεως - Μη αναγραφή στοιχείου που απαριθμείται στο παράρτημα του εκτελεστικού κανονισμού 2015/82)
      (2020/C 423/15)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Hamburg
      
         Διάδικοι στην υπόθεση της κύριας δίκης
      
      Jebsen & Jessen (GmbH & Co.) KG
      
         κατά
      
      Hauptzollamt Hamburg
      
         Διατακτικό
      
      
                  1)
               
               
                  Το άρθρο 2, παράγραφος 1, του εκτελεστικού κανονισμού (ΕΕ) 2015/82 της Επιτροπής, της 21ης Ιανουαρίου 2015, για την επιβολή οριστικού δασμού αντιντάμπινγκ στις εισαγωγές κιτρικού οξέος καταγωγής Λαϊκής Δημοκρατίας της Κίνας, μετά από επανεξέταση, ενόψει της λήξης της ισχύος των μέτρων, σύμφωνα με το άρθρο 11, παράγραφος 2, του κανονισμού (ΕΚ) αριθ. 1225/2009 του Συμβουλίου, και μερικών ενδιάμεσων επανεξετάσεων, σύμφωνα με το άρθρο 11, παράγραφος 3, του κανονισμού 1225/2009, έχει την έννοια ότι οι εισαγωγές εμπορευμάτων δεν μπορούν να απαλλάσσονται από τον δασμό αντιντάμπινγκ που θεσπίζεται με το άρθρο 1 του εκτελεστικού κανονισμού, σε περίπτωση κατά την οποία το τιμολόγιο που απαιτείται για τη χορήγηση τέτοιας απαλλαγής δεν μνημονεύει, στη δήλωση που προβλέπεται στο σημείο 9 της απαριθμήσεως που περιλαμβάνεται στο παράρτημα του εκτελεστικού κανονισμού, την εκτελεστική απόφαση (ΕΕ) 2015/87 της Επιτροπής, της 21ης Ιανουαρίου 2015, για την αποδοχή των αναλήψεων υποχρεώσεων που προτάθηκαν στο πλαίσιο της διαδικασίας αντιντάμπινγκ όσον αφορά τις εισαγωγές κιτρικού οξέος καταγωγής Λαϊκής Δημοκρατίας της Κίνας, αλλά την απόφαση 2008/899/ΕΚ της Επιτροπής, της 2ας Δεκεμβρίου 2008, για την αποδοχή της ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές κιτρικού οξέος καταγωγής Λαϊκής Δημοκρατίας της Κίνας.
               
            
                  2)
               
               
                  Τιμολόγιο αναλήψεως υποχρεώσεως το οποίο περιέχει όλα τα στοιχεία που απαριθμούνται στο παράρτημα του εκτελεστικού κανονισμού 2015/82 δεν μπορεί να προσκομισθεί, προκειμένου να χορηγηθεί η απαλλαγή την οποία προβλέπει το άρθρο 2, παράγραφος 1, του εκτελεστικού κανονισμού, στο πλαίσιο της διαδικασίας του άρθρου 236 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, όπως τροποποιήθηκε με τον κανονισμό (ΕΕ) 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, η οποία έχει κινηθεί για την επιστροφή δασμών αντιντάμπινγκ.
               
            
         (1)  ΕΕ C 328 της 30.09.2019.